
H O T Ă R Â R E A
nr. 44 din 30.03.2022
privind aprobarea Regulamentului de Organizare și Funcționare al serviciului social „Centru de zi pentru copii, Giarmata”


CONSILIUL LOCAL al Comunei Giarmata, județul Timiș, întrunit în ședința ordinară din data de 30.03.2022:
	Având în vedere:
· Referatul de aprobare al inițiatorului;
· raportul de specialitate întocmit de Compartiment Asistență Socială;
· prevederile art. 8 alin (2) și 11 alin (1) – (6) din Legea 197/2012 privind asigurarea calității în domeniul serviciilor sociale;
· prevederile art. 17, alin (1) și art.18 alin (1), lit. c),  din  Hotărârea nr. 118 din 19 februarie 2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calităţii în domeniul serviciilor sociale;
· prevederile art. art. 27 alin. (1) din legea asistenţei sociale nr. 292/2011, cu modificările ulterioare coroborate cu prevederile art. 41 alin. 1, alin. 3 și alin. 5, art. 113, alin 5 din Legea nr.292/2011 din aceeași lege;
· că a fost îndeplinită procedura reglementată de prevederile Legii nr. 52/2003 privind transparența decizională în administraţia publică;
· avizul favorabil acordat de comisiile de specialitate din cadrul Consiliului Local Giarmata;
În temeiul prevederilor art. 129 alin. (2) lit. b) și alin. (4) și alin. (7) lit. (b)coroborat cu art. 196 alin. (1) lit. a) din Ordonanţa de Urgenţă nr. 57/2019 privind Codul administrativ;

H O T Ă R Ă Ș T E :

ART.1. Se aprobă Regulamentul de organizare și funcționare al serviciului social „Centru de zi pentru copii, Giarmata”, conform Anexei nr. 1, ce face parte integrantă din prezentul proiect de hotărâre. 
ART. 2. Cu ducerea la îndeplinire a prezentei hotărâri se însărcinează Primarul Comunei Giarmata, prin Compartiment Asistență socială.
ART.3. Prezenta hotărâre a fost adoptată cu un număr de  14 voturi „pentru”, 0 ,,împotrivă”, 0 ,,abțineri”.
ART. 4. Prezenta hotărâre se comunică:
· Instituției Prefectului – Județul Timiș;
· primarului Comunei Giarmata;
· Compartimentului Asistență socială;
· se va afișa.


    PREȘEDINTE DE ȘEDINȚĂ                                                           CONTRASEMNEAZĂ
                 CONSILIER LOCAL	                                    p.  SECRETAR GENERAL AL UAT COMUNA GIARMATA
        BRONȚ ALEXANDRU-SORIN                                               GHERMAN SORINA-ANA   


 
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 44/2022

	Nr. crt.
	Operaţiuni efectuate
	Data ZZ/LL/AN
	Semnătura persoanei responsabile să efectueze procedura

	0
	1
	2
	3

	1
	Adoptarea hotărârii 

	30.03.2022
	

	2
	Comunicarea către primar
	07.04.2022
	

	3
	Comunicarea către prefectul judeţului
	07.04.2022
	

	4
	Aducerea la cunoştinţa publică
	07.04.2022
	

	5
	Comunicarea, numai în cazul celei cu caracter individual
	
	

	6
	Hotărârea devine obligatorie sau produce efecte juridice, după caz
	.
	

	




















Anexă nr. 1 la HCL nr. 44/2022


REGULAMENT-CADRU
de organizare şi funcţionare al serviciului social 
”Centrul de zi pentru copii, GIARMATA”
Art. 1
Definiţie
[bookmark: _Hlk92823528](1)Regulamentul de organizare şi funcţionare este un document propriu al Serviciului social ”Centrul de zi pentru copii, Giarmata”, cod serviciu social 8891CZ-C-II. ”Centrul de zi pentru copii, Giarmata” a fost înființat prin Hotărârea Consilului Local al Comunei Giarmata.
 Regulamentul de organizare şi funcționare este aprobat în vederea asigurării cadrului legal de funcţionare a centrului, cu respectarea standardelor minime de calitate aplicabile şi a asigurării accesului la informaţii privind condiţiile de admitere, serviciile oferite, drepturi și obligații, condițiile de încetarea a contractului.
 (2) Prevederile prezentului regulament sunt obligatorii atât pentru persoanele beneficiare, cât şi pentru angajaţii centrului şi, după caz, pentru membrii familiei beneficiarilor, reprezentanţii legali/convenţionali, vizitatori.

Art.2
Identificarea serviciului social
Serviciul social ”Centrul de zi pentru copii, Giarmata” cod serviciu social 8891CZ-C-II, este înfiinţat şi administrat de furnizorul de servicii sociale PRIMĂRIA GIARMATA-COMPARTIMENT ASISTENȚĂ SOCIALĂ, acreditat conform Certificatului de acreditare nr. seria AF nr.006695, și are sediul social, în localitatea Giarmata, str. Pricipală, nr. 45, jud.Timiș.
”Centrul de zi pentru copii, Giarmata” este înfințat, în cadrul aparatului de specialitate al Primarului comunei Giarmata, în subordinea Primarului și în coordonarea metodologică a Compartimentului de  Asistență Socială. 
Art.3
Scopul serviciului social
Scopul serviciului social este prevenirea abandonului și instituționalizării copiilor care se află în situație de risc de separare de familia lor, urmărind menținerea, refacerea și dezvoltarea capacităților copilului și ale părinților săi pentru depășirea situațiilor care ar putea  determina separarea copilului de familia sa, reducerea abandonului și eşecului şcolar, creşterea performanţelor şcolare a elevilor aflaţi în situaţii de risc,
Scopul serviciului social este atins prin realizarea următoarelor activități de baza pe timpul zilei: îngrijire, educație, recreere-socializare, consiliere, dezvoltare a deprinderilor de viață independentă, orientare școlară pentru copii, și a unor activități de sprijin consiliere pentru părinți, reprezentanți legali sau alte persoane care au în îngrijire copii.
Centrul de zi dezvoltă acțiuni de informare la nivelul comunității în ceea ce privește serviciile oferite și beneficiiile acestora pentru copii și familiile acestora.
”Centrul de zi pentru copii, Giarmata” oferă servicii fără cazare, de asistenţă şi suport acordate în regim de informare, accesare, contractare şi documentare uzuale, destinate copilului şi familiei, la sediul situat la adresa: loc. Giarmata, str. Principală, nr. 45, jud. Timiș.
Beneficiarii serviciului social de zi sunt copii cu vârste cuprinse între 6 și 18 ani, școlari din ciclul primar și gimnazial, proveniți din familii aflate în dificultate (stare care limitează temporar sau definitiv capacitatea familiei de a-și îndeplini funcțiile și responsabilitățile ce-i revin față  de copil) cu domiciliul stabil sau reședință în comuna Giarmata și comuna Dumbrăvița, precum și familiile acestora;

Art. 4
Cadrul legal de înfiinţare, organizare şi funcţionare
(1) Serviciul social ”Centrul de zi pentru copii, Giarmata” funcţionează cu respectarea prevederilor cadrului general de organizare şi funcţionare a serviciilor sociale reglementat de:
· Hotărârea Consiliului Local al Comunei Giarmata privind aprobarea înființării serviciului social ”Centrul de zi pentru copii, Giarmata”;
· Legea nr. 292/2011 asistenței sociale, cu modificările și completările ulterioare; 
· Legea nr. 272/2004, republicată, privind protecţia şi promovarea drepturilor copilului, cu modificările şi completările ulterioare, 
· Legii nr. 197/2012 privind asigurarea calităţii în domeniul serviciilor sociale;
· Hotărârii nr. 118/2014 pentru aprobarea Normelor metodologice de aplicare a prevederilor;
· Hotărârii nr. 867/2015 pentru aprobarea Nomenclatorului serviciilor sociale, precum şi a regulamentelor- cadru de organizare şi funcţionare a serviciilor sociale;
· Hotărârii nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal;
· O.G. 68/2003 privind serviciile sociale, cu modificările și completările ulterioare,
 precum şi ale altor acte normative secundare aplicabile domeniului;
 (2) Standard minim de calitate aplicabil:   
Pentru Serviciul social ”Centrul de zi pentru copii, Giarmata”  sunt aplicabile Standardele minime de calitate pentru serviciile sociale organizate ca centre de zi pentru copiii în familie şi/sau copiii separaţi sau în risc de separare de părinţi, aprobat prin Ordinul nr. 27/2019, publicat în Monitorul Oficial al României, Partea I, nr. 160 din 28 februarie 2019, pentru aprobarea Standardelor minime obligatorii pentru centrele de zi.
Art. 5
Principiile care stau la baza acordării serviciului social
(1) Serviciul social ”Centrul de zi pentru copii, Giarmata” se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege, şi în celelalte acte internaţionale în materie la care România este parte, precum şi în standardele minime de calitate aplicabile.
(2) Principiile specifice care stau la baza prestării serviciilor sociale în cadrul ”Centrul de zi pentru copii, Giarmata” sunt următoarele:
a) respectarea şi promovarea cu prioritate a interesului persoanei beneficiare;
b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
c) asigurarea protecţiei împotriva abuzului şi exploatării persoanei beneficiare;
d) deschiderea către comunitate;
e) asistarea persoanelor fără capacitate de exerciţiu în realizarea şi exercitarea drepturilor lor;
f) asigurarea în mod adecvat a unor modele de rol şi statut social, prin încadrarea în unitate a unui personal mixt;
g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârstă şi de gradul său de maturitate, de discernământ şi capacitatea de exerciţiu;
h) promovarea unui model familial de îngrijire a persoanei beneficiare;
i) asigurarea unei îngrijiri individualizate şi personalizate a persoanei beneficiare;
j) preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;
k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;
l) asigurarea unei intervenţii profesioniste, prin echipe pluridisciplinare;
m) asigurarea confidenţialităţii şi a eticii profesionale;
n) responsabilizarea membrilor familiei, reprezentaţilor legali cu privire la exercitarea drepturilor şi îndeplinirea obligaţiilor de întreţinere;
o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
p) colaborarea centrului/unităţii cu serviciile publice de asistenţă sociala din județul Timiș și din țară.
 
Art.  6
 Beneficiarii serviciilor sociale
(1) Beneficiarii serviciilor sociale acordate în ”Centrul de zi pentru copii, Giarmata”sunt:
· copii cu vârste cuprinse între 6 și 18 ani, școlari din ciclul primar și gimnazial, aflați în situații de dificultate sau risc de separare de familia lor și părinții acestora (provenind din familii numeroase, monoparentale, dezorganizate, cu un nivel scăzut de cultură și educație, în risc de abandon școlar, etc);
· copii cu părinţii plecaţi la muncă în străinătate
Capacitatea maximă a serviciului ”Centrul de zi pentru copii, Giarmata”este de  24 locuri.
(2) Admiterea beneficiarilor în centru.
    a) dosarul de admitere (după caz);
      A. Copie după actele de identitate - pentru copil şi părinţi (certificate naştere, carte de identitate, etc);
      B. Cerere de înscriere în Centrul de Zi a copilului, după caz;
C. Fişa de evaluare iniţială
D. Adeverinţe de venit/contract de muncă, după caz;
E. Adeverinţe de sănătate pentru copilul în cauză eliberată de medicul de familie, pentru frecventare colectivitate;
F. Alte documente care sunt relevante pentru situaţia familiei (sentinţe de divorţ sau de încredinţare a copilului în cauză, hotărâri ale Comisiei pentru Protecţia Copilului privind copilul în cauză sau fraţii acestuia, certificat care atestă gradul de handicap al copilului/al vreunui membru al familiei, etc.);
G. Ancheta Socială ;
H. Planul de Servicii întocmit, conform Ordinului 286 din 6 iulie 2006, de către Compartimentul Asistență Socială din cadrul aparatului de specialitate al Primarului Comunei Giarmata, jud. Timiș, plan însoţit de Dispoziţia Primarului  pentru aprobarea Planului de Servicii;
H. Dispoziția Primarului de admitere , urmată de încheierea Contractului de Servicii.
  b) criterii de admitere
· beneficiarii copii și părinții/reprezentantul legal al acestora, admiși în ”Centrul de zi pentru copii, Giarmata”, sunt persoane cu domiciliul legal sau reședință în comuna Giarmata și comuna Dumbravița;
· copilul să prezinte adeverinţă medicală din care să reiasă că poate frecventa colectivitatea;
· copilul să provină dintr-o familie aflată în situaţie de dificultate socială;
· copilul să aibă vârsta cuprinsă între 6-18 ani;
c) cine ia decizia de admitere/respingere:
 Admiterea copiilor în centru se realizează pe baza cereirii aprobate de către Primarul Comunei Giarmata și a actelor enumerate mai sus în funcție de numărul de locuri disponibile. În acest sens Primarul Comunei Giarmata emite o dispoziției de admitere și frecventare în Centrul de zi, în baza propunerii realizată de către echipa multidisciplinară.
d) modalitatea de încheiere a contractului de furnizare de servicii și modelul acestuia:
Contractul de furnizare de servicii sociale se încheie între furnizor, reprezentat de Primar și   reprezentantul legal al copilului, pe o perioadă de 6 luni, cu posibilitatea de prelungire a contractului prin act adiţional. 
Modelul contractului este reglementat de Ordinul MMSSF nr. 73/2005 privind aprobarea modelului Contractului pentru acordarea de servicii sociale, încheiat de furnizorii de servicii sociale, acreditați conform legii cu beneficiarii de servicii sociale
e)Serviciile sociale acordate beneficiarilor în cadrul 	”Centrul de zi pentru copii, Giarmata” sunt gratuite, nu se percepe contribuție din partea beneficiarilor.
(3) Condiţii de încetare a serviciilor acordate prin ”Centrul de zi pentru copii, Giarmata”. 
Încetarea serviciilor se face după cum urmează:
a) la expirarea duratei pentru care a fost încheiat contractul de servicii sociale;
b) înainte de expirarea perioadei prevăzute în contractul de servicii sociale în următoarele situații:
· - îndeplinirea obiectivelor prevăzute în Programul Personalizat de Intervenție;
· -identificarea unor alte soluții pentru copil/familie (alte servicii adecvate situației copilului/familiei) prin referire către alte servicii:
· - acordul părților privind încetarea contractului;
· - beneficiarul nu se mai prezintă la activitățile zilnice stabilite pe o perioadă de 1 lună, fără a anunța un motiv obiectiv în acest sens (boală, părăsirea localității, etc.);
· - beneficiarul / reprezentantul legal al copilului renunță la intervenție, la anumite stadii ale Planului de intervenție asumat;
· - modificarea situației familiei care a condus la încadrarea în criteriile de eligibilitate (atât din punct de vedere al domiciliului cât și a situației de dificultate);
·  - forță majoră, dacă este invocată.
· 
 (4) Persoanele beneficiare de servicii sociale furnizate în ”Centrul de zi pentru copii, Giarmata” au următoarele drepturi:
a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;
c) să li se asigure păstrarea confidenţialităţii asupra informaţiilor furnizate şi primite;
d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;
e) să li se garanteze demnitatea, intimitatea şi respectarea vieţii intime;
f) să participe la evaluarea serviciilor sociale primite;
g) să li se respecte toate drepturile speciale în situaţia în care sunt minori cu dizabilităţi
 
(5) Persoanele beneficiare de servicii sociale furnizate în ”Centrul de zi pentru copii, Giarmata” au următoarele obligaţii:
a) să furnizeze informaţii corecte cu privire la identitate, situaţie familială, socială, medicală şi economică;
b) să participe activ în procesul de furnizare a serviciilor sociale şi la reevaluarea şi revizuirea programului personalizat de intervenţie;
c) să respecte termenele şi clauzele stabilite în cadrul programului personalizat de intervenţie;
d) să anunţe orice modificare intervenită în legătură cu situaţia sa personală pe parcursul acordării serviciilor;
e) să respecte regulamentul de ordine internă al furnizorului de servicii sociale (reguli de comportament, program, persoanele de contact etc.);
f) să comunice orice modificare intervenită în legătură cu situaţia lor personală;
g) să respecte prevederile prezentului regulament;

Art. 7
Activităţi şi funcţii
Principalele funcţii ale serviciului social ”Centrul de zi pentru copii, Giarmata” sunt următoarele:
a) de furnizare a serviciilor sociale de interes public general / local, prin asigurarea următoarelor activităţi:
1. de informare la nivelul comunității în ceea ce privește serviciile oferite și beneficiile acestora pentru copii și familiile acestora;
2. educaționale, de dezvoltare a deprinderilor de viață independentă pentru copii, de îngrijire;
3. recreeative și de socializare pentru a se realiza un echilibru între activitățile de învățare și cele de relaxare și joc;
4. sprijin pentru orientarea scolară și profesională a copiilor beneficiari, precum și consilierea psihologică a acestora;
5. sprijin, consiliere, educare pentru părinții sau reprezentanții legali ai copilului, precum și pentru alte persoane care au în îngrijire copii;
6. asigurarea unei mese pentru copiii care frecventează centrul de luni până vineri.
b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:
1. centrul de zi inițiază și organizează acțiuni de informare a comunității în ceea ce privește serviciile oferite, rolul său în comunitate, accesarea și modul de funcționare, precum și despre importanța existenței acestor servicii pentru copiii din comunitate și familiile acestora.
2. cel puțin o dată pe an, Centrul de zi sprijină organizarea de campanii de sensibilizare a comunității referitoare la prevenirea abandonului și instituționalizării copiilor. 
3. centrul de zi publică date relevante despre activitatea sa, în mod periodic. Conținutul materialelor făcute public este avizat în prealabil de furnizor. 
4. coordonatorul Centrului de zi se asigură că, în mediatizarea cazurilor, să se respecte legislația în vigoare cu privire la protecția copilului în relația cu mass-media și prevederile standardelor minime obligatorii prezente, denumite în continuare SMO, cu privire la confidențialitatea datelor despre clienți. 
5. centrul de zi colaborează cu instituțiile relevante de la nivelul comunității (școlile, unitățile sanitare, biserica, poliția etc.) în vederea identificării potențialilor beneficiari.
6. centrul de zi desfașoară activități de recrutare de voluntari din comunitate. 
7. centrul de zi deține informații de specialitate pe care le pune la dispoziția comunității spre consultare.
c) de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:
1. organizarea și participarea la mese rotunde, seminarii, conferințe privind problematica copilului și familiilor aflate în dificultate;
2. organizarea de activități de sensibilizare și informare a comunității în ceea ce privește copilul și familia vulnerabilă, in risc de separare;
3. comunicate de presă, articole în presa scrisă;
4. promovarea participării sociale și a implicării comunitare prin atragerea de voluntari, sponsorizări și donații;
5. promovarea și dezvoltarea de relații de colaborare active cu familiile copiilor care frecventează centrul de zi.
d) de asigurare a calităţii serviciilor sociale prin realizarea următoarelor activităţi:
1. elaborarea instrumentelor standardizate utilizate în procesul de acordare a serviciilor;
a) Fişa de evaluare iniţială;
b) Ancheta socială;
c) Situaţia şcolară – semnată şi ștampilată de şcoală;
d) Fişa cu punctajul obţinut la evaluare;
e) Contractul cu familia –datat şi semnat de părinte;
f) Fişa de evaluare trimestrială/semestrială (d.p.d.v.social, educaţional, psihologic);
g) Fişa psihologică (după caz);
h) Plan/Program de intervenţie (copil şi familie) întocmit de specialişti;
i) Fişa de consiliere individuală şi de grup pentru copil şi părinţi întocmită de asistent social / psiholog;
j) Fişa de închidere a cazului;
2. realizarea de evaluări periodice a serviciilor prestate, trimestriale și Raport la PIP semestrial;
3. realizarea activităților educaționale, în funcție de particularitățile individuale ale fiecărui copil;
4. recreative și de socializare, prin realizarea unui echilibru între activitățile de învățare și cele de relaxare;
5. de orientare școlară și profesională și consiliere psihologică, în funcție de nivelul de dezvoltare, nevoile și interesele copiilor;
6. consiliere și sprijin pentru părinți;
7. desfășurarea activității ținând cont de prevederile etice în interacțiunile cu beneficiarii;
8. consemnarea incidențelor deosebite care afectează beneficiarii, personalul sau activitatea centrului și aplicarea procedurilor privind protecția împotriva abuzurilor;
9. de supervizare a personalului din cadrul centrului de zi;
10. atragerea de finanțări pentru creșterea calității serviciilor;
11. formare profesională continuă.
e) de administrare a resurselor financiare, materiale şi umane ale Centrului prin realizarea următoarelor activităţi:
1. întocmirea necesarului de buget propriu al centrului prin înaintarea propunerilor pentru Planul Anual de Achiziții al furnizorului de servicii sociale;
2. propuneri de achiziții produse și materiale prin întocmirea de refereate de necesitate;
3. întocmirea fișelor de post pentru fiecare angajat, de către Compartimentul Resurse umane din cadrul aparatului de specialitate al Primarului Comunei Giarmata;
4. evaluarea anuală a performanțelor individuale  a persoanlului;
5. propuneri privind Planul de formare /perfecționare profesională a personalului;
6. întocmirea Planului anual de acțiune al centrului.

Art. 8
Structura organizatorică, numărul de posturi şi categoriile de personal
(1) Serviciul social ”Centrul de zi pentru copii- Giarmata” în Comuna Giarmata, jud. Timș funcţionează cu un număr total de personal, conform Organigramei și a Statului de funcții ce se aprobă prin Hotararea Consiliului Local Giarmata reprezentat de:
a) personal de conducere: coordonator centru - 1 post, normă întreagă;
b) personal de specialitate de îngrijire şi asistenţă: 
2 –asistenți sociali, 1-  psiholog, 2- educatori-puericultori,  1- logoped
Personalul de specialitate care deserveşte ”Centru de zi pentru copii Giarmata”
1- Coordonator personal de specialitate.
2- Educatori-puericultori (234203);
            1 - Psiholog (263411)- personal angajat sau post externalizat prin contract de prestări servicii cu furnizor privat de servicii de psihologie conform Legii nr. 213/2004
2- Asistenți sociali (263501) din cadrul proiectului „Măsuri integrate în Giarmata POCU /303/5/2 Cod. SMIS:130295”
1- Logoped (226603) - post externalizat prin contract de prestări servicii cu furnizor privat de servicii de logopedie.

c) Ținând cont de forma de organizare a serviciului (fără personalitate juridică) aflat în aflat în cadrul aparatului de specialitate al Primarului comunei Giarmata, în subordinea Primarului, personal cu funcții adrministrative, gospodărie, întreținere-reparații, deservire, partea de resurse umane, achiziții și contabilitate se realizează de către personalul din cadrul Compartimentelor de specialitate din Comuna Giarmata;
d) voluntari în funcție de necesitățile activității centrului.
(3)Personalul de conducere și de specialitate a  ”Centrului de zi pentru copii, Giarmata” din Comuna Giarmata, jud. Timiș, se subordonează Primarului și în coordonare metodologică de către Compartimentul Asistență Socială. 
(4) Încadrarea personalului se realizează cu respectarea numărului maxim de posturi prevăzute în statul de funcții aprobat și în conformitate cu legislația specifică.
(5) Numărul maxim de posturi  pentru funcții de conducere este: un post de coordonator centru.
(6) Raportul angajat/beneficiar este de 1/5.
 Structura organizatorică, statul de funcții și categoriile de personal care funcţionează în cadrul centrului se aprobă, prin Hotărârea Consiliului Local Giarmata și se va modifica ținând cont de structura orientativă de personal prevazută de Hotărârea nr. 867 din 2015, pentru acest tip de servicu, în funcție de nevoile identificate ale beneficiarilor. 
Art. 9
Personalul de conducere
(1) Personalul de conducere, la nivel de unitate socială poate fi:
-  coordonator personal de specialitate.
În cadrul serviciului social ”Centru de zi pentru copii Giarmata” personalul de conducere este reprezentat de Coordonator persoanl de specialitate.
(2) Atribuţiile personalului de conducere sunt:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
c) propune participarea personalului de specialitate la programele de instruire şi perfecţionare;
d) colaborează cu alte centre / alţi furnizori de servicii sociale şi / sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
e) întocmeşte raportul anual de activitate;
f) asigură buna desfăşurare a raporturilor de muncă dintre angajaţii serviciului / centrului;
g) propune furnizorului de servicii sociale aprobarea structurii organizatorice şi a numărului de personal;
h) desfăşoară activităţi pentru promovarea imaginii centrului în comunitate;
i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k) organizează activitatea personalului şi asigură respectarea timpului de lucru şi a regulamentului de organizare şi funcţionare;
l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
m) asigură comunicarea şi colaborarea permanentă cu serviciul public de asistenţă socială de la nivelul primăriei şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
n) organizează întâlniri priodice de supervizare cu personalul de specialitate al centrului, individual și în echipă și la cererea acestora;
o) întocmeşte proiectul bugetului propriu al serviciului şi contul de încheiere a exerciţiului bugetar;
p) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
q) asigură încheierea cu beneficiarii a contractelor de furnizare a serviciilor sociale;
r) alte atribuţii prevăzute în standardul minim de calitate aplicabil.
(3) Funcţiile de conducere se ocupă prin concurs sau, după caz, examen, în condiţiile legii.
(4) Candidaţii pentru ocuparea funcţiei de conducere trebuie să fie absolvenţi cu diplomă de învăţământ superior în domeniul psihologie, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor sociale.
(5) Sancţionarea disciplinară sau eliberarea din funcţie a conducătorilor centrului se face în condiţiile legii.

Art. 10
Personalul de specialitate de îngrijire şi asistenţă
 Personal de specialitate şi auxiliar
(1) Personalul de specialitate poate fi:
· asistent social (263501);
· educator-puericultor (234203);
· instructor logoped (226601);
· psiholog (263411);
· psiholog în specialitatea psihoterapie (263403);
· psihopedagog (263412);
· logoped (226603)
Personalul de specialitate care deserveşte Centrul de zi:
2-Educatori-puericultori (234203);
            1 - Psiholog (263411)- personal angajat sau post externalizat prin contract de prestări servicii cu furnizor privat de servicii de psihologie conform Legii nr. 213/2004
2- Asistenți sociali (263501) din cadrul proiectului „Măsuri integrate în Giarmata POCU /303/5/2 Cod. SMIS:130295”
1- Logoped (226603) - post externalizat prin contract de prestări servicii cu furnizor privat de servicii de logopedie.

 (2) Atribuţii ale personalului de specialitate:
a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;
b) colaborează cu specialişti din alte centre în vederea soluţionării cazurilor, identificării de resurse;
c) monitorizează respectarea standardelor minime de calitate;
d) sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;
e) întocmeşte rapoarte periodice cu privire la activitatea derulată;
f) face propuneri de îmbunătăţire a activităţii în vederea creşterii calităţii serviciului şi respectării legislaţiei;
g) alte atribuţii prevăzute în standardul minim de calitate aplicabil.
În raport cu organigrama centrului atribuțiile personalului de specialitate sunt urmatoatele:

Atribuţii specifice

 ASISTENT SOCIAL
 
 - identifică beneficiarii potențiali eligibili în funcție de criteriile de eligibilitate (vârstă, grad de instruire școlară și pregătire profesională, situație școlară, etc.).
- realizează evaluari psiho-sociale ale beneficiarilor pentru identificarea și definirea problemelor/nevoilor/dificultăților cu care se confruntă.
- evaluează rezultatele intervențiilor intreprinse și gradul de atingere a obiectivelor stabilite pentru fiecare caz.
- identifică și face propuneri privind necesarul de resurse materiale /financiare pentru desfășurarea activităților din proiect.  
-identifică copii aflați în situație de risc :
- copii cu dificultate de adaptare/învățare școlară , copii neglijați prin omisiunea voluntară sau involuntară a persoanelor care au responsabilitatea creșterii, îngrijirii și educării acestora; 
- realizează ancheta socială şi evaluează situaţia familiilor aflate în dificultate sau ori de câte ori este necesar în scopul surprinderii modificărilor intervenite în situaţia socio familială; 
-  identifică nevoile beneficiarilor în cadrul anchetei sociale întocmite; 
- pregăteşte, instrumentează dosarele copiilor şi le prezintă coordonatorului de centru, în scopul admiterii acestora în centru;
 - face vizite de monitorizare periodic în familiile copiilor înscriși la centru şi la unitatea școlară frecventată de copil; 
- realizeaza activități de consiliere socială, individuală sau de grup, cu copiii și părinții lor; 
- obiectivele sunt evaluate periodic și actualizate în funcție de gradul în care au fost realizate.
 – organizează şi participă la diferite acţiuni şi activități desfăşurate în parteneriat cu alte instituții din comunitatea locală; 
- participă, împreună cu personalul de specialitate din cadrul institutiei, la realizarea planului personalizat de intervenție în funcție de nevoile și particularitățile fiecarui copil în parte și urmarește obținerea de rezultate corespunzătoare acestuia ;

 EDUCATOR PUERICULTOR:
- organizarea și participarea la programul de joc al copiilor conform tematicii afișate precum si alte jocuri la libera alegere;
– în vederea însușirii diferitelor deprinderi (limbaj, motricitate, cunoastere, manualitate) supraveghează și organizează jocuri în aer liber; 
- participă și colaborează cu personalul abilitat la toate activitățile pentru o eficiență maximă; 
- participă la realizarea corectă a programului de viața al copiilor; 
- participă la formarea bunelor deprinderi ale copiilor (să mănânce singur, să ceară, să se îmbrace și să se dezbrace fără ajutor, etc.) respectând regulile de igienă în vigoare și cu atenție la sănătatea copiilor;
 - informează coordonatorul eventualele schimbări de adresă și a locului de muncă sau telefoane ale părinților pentru a fi consemnate în fișa copilului;
 - în relația cu părinții și cu copii va avea un comportament nediscriminator folosind un limbaj și formule de adresabilitate adecvate; 
- semnalează medicul de familie/ medical din cadrul Centrului de Permanență orice suspiciune asupra stării de sănătate a copiilor; 
- răspunde de felul în care sunt predați copiii părinților (curați, spălați și cu toate indicațiile necesare); 
- asigură protecția și siguranța copiilor menținând un mediu calm și echilibrat;
- lucrează colaborând cu personalul abilitat la realizarea programelor de dezvoltare psihomotorie și a serbărilor de la grupă; 
- pregatește copiii pentru a merge în curte, supraveghindu-i în timpul jocului – pentru a preveni eventualele accidentări;
- se va purta nediscriminator cu copiii folosind un limbaj adecvat; 
- însoțește și supraveghează servirea meselor;
- respectă și se conformează oricăror altor observații, indicații, solicitări ale șefului de centru în ceea ce privește obiectul activității sale sau în oricare alte situații; 
- anuntă personalul abilitat din cadrul aparatului de specialitate al primarului Comunei Giarmata privind eventuale defecțiuni sau proasta funcționare a instalațiilor igienico-sanitare sau oricare alte deteriorări sau lipsuri din centru; 
- va aborda relațiile cu copiii în mod nediscriminatoriu, fără antipatii sau favoritisme, folosind un limbaj și formule de adresabilitate adecvate, respectând în totalitate standardele și prevederile Legii 272/2004;
 - sesizează conducerea centrului despre orice tentative sau situație de abuz, neglijare sau exploatare a copilului; 
- asigură alături de tot personalul din centru realizarea măsurilor privind siguranța și securitatea copiilor din centru, conform Standardelor Minime Obligatorii si Metodologiei de Organizare și Funcționare.

PSIHOLOG
- observarea,evaluarea şi reevaluarea psihologică prin aplicarea de teste şi chestionare specifice în vederea realizării profilului psihologic al fiecărui beneficiar, depistărea modificărilor de comportament şi a stabilirii modalitaților de intervenție; 
- identifică nevoile de formare şi informare a părinţilor privind drepturile copilului, dezvoltarea psiho-socială a acestuia; 
- dezvoltă şi susţine programe de instruire a părinţilor în funcţie de aceste nevoi; 
- participă la stabilirea şi programarea activităţilor educativ-recreativ pentru copii ; 
- propune activităţi,exerciții, ateliere specifice grupelor de vârstă ale copiilor, şi nevoilor acestora;
 - evaluează prin metode adecvate vârstei copiilor, conform legislaţiei psihologilor,evoluţia psihică a copiilor îniţială și periodică; 
- identifică nevoile de dezvoltare a copiilor şi propune soluţii viabile pentru asigurarea acestora,în urma observaţiilor realizate; 
- asigură consilierea copiilor, în funcţie de nevoile şi problematica identificată; 
 - acordă consiliere psihologică părinţilor cu privire la dezvoltarea psiho-socială a copiilor;
 - sprijină echipa multidisciplinară prin oferirea de informaţii de psihologie a vârstelor şi suport emoţional; 
- identifică situaţiile de risc de separare a copilului de familie şi le sesizează şefului ierarhic; 
- colaborează cu organizaţii nonguvernamentale în extinderea programelor oferite copiilor;
 - complectează fişe de evaluare psihologică pentru fiecare copil sau alte rapoarte specifice profesiei; 
- complectează informaţii despre beneficiari utilizând interviul, istoricul de caz, tehnicile de observaţie şi alte metode specifice de evaluare; 
- evaluează rezultatele intervenţiilor proprii şi determina gradul de adecvare şi validitate a metodelor aplicate, în scopul identificării unei abordări corespunzătoare nevoilor beneficiarilor / clienţilor;
 - recomandă metode individuale de lucru cu copiii care au nevoie de o atenţie deosebita şi contribuie la realizarea instrumentelor de monitorizare; 
- participă, alături de restul personalului de specialitate , la iniţierea şi derularea programelor de activităţii socio-cultural-educative;
 - întocmeşte rapoarte cu privire la evenimentele şi situaţiile sesizate , precum şi ori de câte ori este solicitat şi face propuneri cu privire la modalitatea de intervenţie; 
- are obligaţia să respecte și să promoveze principiile eticii şi justiţiei sociale, să folosească la maximum calităţile umane şi cunoştinţele profesionale pentru a-şi ajuta semenii; 
- are o ţinută corespunzătoare faţă de colegi, beneficiari;
 - îi este interzis agresarea verbală sau fizică a beneficiarilor.
 - anunță coordonatorul centrului sau personalul abilitat din cadrul apratului de apecialitate al primarului comunei Giarmata privind eventuale defecţiuni sau proasta funcţionare a instalaţiilor igienico-sanitare sau oricare alte deteriorări sau lipsuri din centru; 
- va aborda relaţiile cu beneficiarii (copii sau adulţi) în mod nediscriminatoriu, fără antipatii sau favoritisme, folosind un limbaj şi formule de adresabilitate adecvate; 
- sesizează conducerea centrului despre orice tentative sau situaţie de abuz , neglijare sau exploatare a copilului; 
- asigură, alături de tot personalul din centru , realizarea măsurilor privind siguranţa şi securitatea copiilor din centru,conform Standardelor Minime Obligatorii şi Metodologiei de Organizare şi Funcţionare.

Personal activități auxiliare și administrative:
Ținând cont de forma de organizare a serviciului (fără personalitate juridică) aflat în aflat în cadrul aparatului de specialitate al primarului comunei Giarmata, în subordinea Primarului, activitățile auxiliare, respectiv: aprovizionare, mentenanţă, achiziții, salarizare și personal, contabilitate, administrative etc. sunt realizate de personalul din cadrul aparatului de specialitate al Primarului comunei Giarmata și personalul angajat în cadrul Primăriei Giarmata.

Art. 12
Finanţarea centrului
(1) În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
 (2) Finanţarea cheltuielilor centrului se asigură, în condiţiile legii, din următoarele surse:
a. bugetul local al Comunei Giarmata;
b. finanțare din fonduri europene, proiect „Măsuri Integrate în Giarmata” Cod SMIS: 130295 Contract de finanţare: 3984/19.03.2021
c. alte surse de finanţare, în conformitate cu legislaţia în vigoare.

Art. 13 
Dispoziţii finale 
(1) Prevederile prezentului regulament, vor fi aduse la cunoştinţă, atât beneficiarilor, respectiv părinţilor sau reprezentanţilor legali, cât şi personalului Centrului pe baza de semnatură, având obligaţia de a-l cunoaşte şi de a-l aplica întocmai. 
(2) Prezentul regulament se completează de drept cu actele normative în vigoare sau se modifică cu prevederile legislaţiei în vigoare care reglementează acest domeniu de activitate şi se aprobă prin Hotărâre a Consiliului Local Comuna Giarmata.
 (3) Prezentul Regulament de organizare și funcționare intra în vigoare de la data aprobării acestuia de către Consililul Local al Comunei Giarmata.

